**Ejerforeningen Juulsborg bestyrelsesmøde onsdag den 12. februar 2020**

Til stede: Christina, Jakob, Jørgen, Linda, Tove.

1. Støj fra pizzeriaets køler
2. El-scooter
3. Ny administrator
4. Generalforsamling
5. Trappeopgange
6. Facade
7. Arbejdsdag

1. Støj fra pizzeriaets køler

Antonio er indstillet på at flytte køleren i kælderen, hvis ikke andet virker. Dog vil han gerne have, at teknikeren får mulighed for at høre, hvilken støj der er tale om i lejlighederne.

Christina arrangerer et ”lyttemøde” hos Dennis. Tekniker og Christina deltager.

2. El-scooter

Sju har henvendt sig for at spørge, om det er muligt, at hun kan stille sin nye el-scooter i cykelskuret eller ved cykelstativerne. Bestyrelsen er enig i, at den godt må stå i cykelskuret under forudsætning af, at placeringen ikke generer adgangen for cykler (den fylder ikke mere end en cykel med cykelkurv). Jørgen giver tilbagemelding til Sju.

3. Ny administrator

Den nye administrator har ikke modtaget alle papirer fra Newsec endnu, så endelig afregning med Newsec afventer, at han giver grønt lys for, at overdragelsen er afsluttet.

4. Generalforsamling

Administrator har mulighed for at holde generalforsamling den 12. eller 13. maj. Christina undersøger med lokaler på plejehjem og giver administrator besked.

5. Trappeopgange

Christina har indhentet en pris på istandsættelse. Linda har kendskab til andet firma, som skal spørges, da vi tilstræber at have 2 priser, vi kan forelægge på generalforsamlingen. Linda spørger det andet firma.

6. Facade

Der er observeret en enkelt afskalning på en vange under karnap. Jørgen sender reklamation til murermester. Tilsvarende skade er ikke observeret andre steder.

7. Arbejdsdag

Der er aftalt arbejdsdag, som afholdes lørdag den 18. april. Jørgen laver opslag.